सूत्रों का कहना है कि दोषियों के समर्पण करने की संभावना नहीं है। वे सुप्रीम कोर्ट में अपील कर सकते हैं। पुलिस ने शनिवार को गश्त की थी। नारनौद थाना प्रभारी साधुराम के अनुसार हमारे पास अदालत के आदेश मौजूद हैं। किसी भी दोषी ने समर्पण नहीं किया। मिर्चपुर हिंसा में एक समुदाय के लोगों ने एक दलित वृद्ध और उसकी दिव्यांग बेटी को जिंदा जला दिया था। इसके अलावा कई दलितों के घर फूंक दिए थे। दलितो ने गांव से पलायन कर दिया था। गांव में बचे दलितों की सुरक्षा के लिए लंबे समय तक पुलिस बल तैनात रखा गया था। विस्थापित दलित परिवारों के लिए प्रदेश की मौजूदा भाजपा सरकार कालोनी बनवा रही है।